# Aiškinamasis raštas prie 2022 m. finansinės atskaitomybės

# patvirtinta

# 2023 m. balandžio mėn. 21 d.

# Protokolo Nr. 1

**I. Bendroji dalis**

Lietuvos stalo teniso asociacija – įmonės kodas 190783878, įsteigta 1996 m. lapkričio mėn. 27 dieną, įmonės buveinė registruota adresu: Žemaitės g. 6, Vilnius (toliau Asociacija).

Duomenys apie juridinį asmenį kaupiami LR juridinių asmenų registre.

Ataskaitinių finansinių metų pabaigoje Asociacijoje buvo 30 narių, praėjusių ataskaitinių metų pabaigoje buvo 39 nariai.

Lietuvos stalo teniso asociacijos pagrindinė veikla – asociacija yra nevyriausybinė sporto organizacija, kuri rūpinasi stalo teniso sporto šakos plėtra Lietuvoje, jungia stalo tenisą vystančias kūno kultūros ir sporto organizacijas, klubus, sportininkus, rėmėjus, koordinuoja asociacijos narių veiklą, atstovauja Narių interesams, juos gina ir tenkina kitus viešuosius interesus, dalyvauja panašius tikslus turinčių Lietuvos ir tarptautinių organizacijų veikloje.

Asociacijos strateginis tikslas ir veiklos pobūdis – plėtoti ir populiarinti stalo tenisą Lietuvoje, panaudojant jį kaip fizinio auklėjimo ir sveikatos stiprinimo priemonę; prisidedant prie valstybinės kūno kultūros ir sporto programos vykdymo remti stalo teniso veteranų, vaikų bei šeimų, neįgaliųjų mėgėjišką sportą; užtikrinti nacionalinių rinktinių parengimą ir dalyvavimą įvairaus rango tarptautinėse varžybose, sportininkų, trenerių, teisėjų nuolatinį tobulėjimą; puoselėti ryšius su atitinkamomis Lietuvos ir užsienio organizacijomis.

Pagrindines Asociacijos veiklos pajamas sudaro gautos komercinės veiklos pajamos ir finansavimo pajamos – tiksliniai įnašai, parama, narių mokesčiai.

Vidutinis Lietuvos stalo teniso asociacijos darbuotojų skaičius 2022 metais buvo 2 darbuotojai, 2021 metais – taip pat 2 darbuotojai.

Aukščiausias Asociacijos organas – visuotinis narių susirinkimas. Asociacijos valdymo organai yra Vykdomasis komitetas ir Asociacijos prezidentas.

Ataskaitiniais finansiniais metais ir praėjusiais ataskaitiniais finansiniais metais Asociacijos buhalterinę apskaitą tvarkė pagal Paslaugų sutartį apskaitos paslaugas teikianti įmonė.

Korona viruso pandemijos apribojimams pasibaigus, Asociacija aktyviai vykdė stalo teniso sporto veiklą, organizavo Lietuvos ir tarptautines stalo teniso sporto varžybas Lietuvoje bei delegavo Lietuvos sportininkus į tarptautines varžybas užsienyje, organizavo trenerių kvalifikacijos kėlimo kursus, seminarus.

2022 m. vasario 24 d. Rusijos sukeltas karas Ukrainoje tiesiogiai neįtakojo Asociacijos veiklos ir praėjusių ataskaitinių finansinių metų rezultatų. Asociacija prisidėjo prie paramos ir pagalbos nuo karo nukentėjusiems Ukrainos sportininkams.

**II. Apskaitos politika ir pastabos**

Asociacijos finansinė apskaita tvarkoma ir finansinės ataskaitos sudaromos vadovaujantis LR finansinės apskaitos įstatymu, LR finansų ministro 2018 m. gruodžio 18 d. įsakymu Nr.1K-443 „Dėl pelno nesiekiančių juridinių asmenų buhalterinės apskaitos, finansinių ataskaitų, veiklos ataskaitos rengimo ir neatlygintinai gauto turto ir paslaugų (nepiniginių aukų) įvertinimo“, LR asociacijų įstatymu ir kitais finansinę apskaitą reglamentuojančiais teisės aktais bei Asociacijos patvirtintomis metodikomis.

Asociacijos finansiniai metai sutampa su kalendoriniais metais.

Toliau išdėstomi svarbiausi apskaitos politikos aspektai, kuriais asociacija vadovavosi rengdama metinę finansinę atskaitomybę:

**Nematerialus turtas**

Ilgalaikio nematerialiojo turto grupės: programinė įranga, licencijos, kitas nematerialus turtas.

Nematerialaus turto amortizacija skaičiuojama taikant tiesiogiai proporcingą (tiesinį) skaičiavimo metodą

**Ilgalaikis turtas**

Ilgalaikiam materialiajam turtui priskiriamas turtas, kuris teikia ūkio subjektui ekonominės naudos ilgiau nei vienerius metus ir kurio įsigijimo (pasigaminimo) savikaina yra ne mažesnė už Asociacijos nusistatytą minimalią ilgalaikio materialiojo turto vertę.

Ilgalaikis materialusis turtas pripažįstamas ir registruojamas apskaitoje, jei jis atitinka visus šiuos pripažinimo kriterijus:

1. Asociacija ketina jį naudoti ilgiau nei vienerius metus;
2. Asociacija pagrįstai  tikisi gauti iš turto ekonominės naudos būsimaisiais  laikotarpiais;
3. Asociacija gali patikimai nustatyti turto įsigijimo (pasigaminimo) savikainą;
4. turto įsigijimo (pasigaminimo) savikaina yra ne mažesnė už asociacijos nusistatytą minimalią ilgalaikio materialiojo turto savikainą 500 Eur;
5. Asociacijai yra perduota rizika, susijusi su materialiuoju turtu.

Asociacijos ilgalaikio materialiojo turto grupės yra:

1. Žemė;

2. Pastatai ir statiniai;

3. Mašinos ir įrengimai;

4. Transporto priemonės;

5. Kita įranga, prietaisai, įrankiai ir įrengimai;

6. Kitas materialus turtas.

Ilgalaikis materialusis turtas apskaitoje registruojamas įsigijimo (pasigaminimo) savikaina, o sudarant finansinę atskaitomybę įsigijimo (pasigaminimo) savikaina atėmus sukauptą nusidėvėjimą ir jo vertės sumažėjimą bei pridėjus vertės sumažėjimo atstatymą.

Asociacijos ilgalaikio materialiojo turto vertė mažinama tada, kai balansinė turto vertė tampa reikšmingai didesnė už jo atsiperkamąją vertę. Nuostolis dėl turto vertės sumažėjimo pripažįstamas veiklos sąnaudomis pelno (nuostolių) ataskaitoje nedelsiant.

Neatlygintinai gauto ilgalaikio materialiojo turto įsigijimo savikainą sudaro paramos, dovanojimo sutartyje ar kitame perdavimo dokumente nurodyta to turto vertė ir su šio turto gavimu bei paruošimu naudoti susijusios išlaidos. Kai turto vertė nenurodyta, gauto ilgalaikio materialiojo turto vertę, kuri ir bus laikoma įsigijimo savikaina, nustato asociacija, atsižvelgdama į to turto tikrąją vertę jo gavimo metu ir su šio turto gavimu bei paruošimu naudoti susijusias išlaidas.

Nusidėvėjimas skaičiuojamas taikant tiesiogiai proporcingą (tiesinį) nusidėvėjimo metodą. Nusidėvėjimas pradedamas skaičiuoti nuo kito mėnesio pirmos dienos po to, kai turtas pradėtas eksploatuoti. Nusidėvėjimo suma pripažįstama sąnaudomis kiekvieną ataskaitinį laikotarpį, išskyrus atvejus, kai nusidėvėjimo sąnaudos įtraukiamas į kito turto pasigaminimo savikainą. Netinkamas (negalimas) naudoti ilgalaikis materialusis turtas, arba kai apskaitomas ilgalaikis materialusis turtas nebeatitinka turto priskyrimo ilgalaikiam materialiajam turtui požymių, ar jis yra perleidžiamas, nurašomas.

Ilgalaikio materialiojo turto rekonstravimo ir remonto darbų registravimas apskaitoje priklauso nuo tų darbų suteikiamo rezultato. Jei ilgalaikio materialiojo turto rekonstravimas ar remontas nepagerina naudingųjų turto savybių ir nepailgina jo naudingo tarnavimo laiko, šių darbų vertė pripažįstama ataskaitinio laikotarpio sąnaudomis. Visais kitais rekonstravimo ar remonto atvejais didinama turto vertė.

Ilgalaikio turto naudingo tarnavimo laikas įprastai nustatomas remiantis Lietuvos Respublikos 2001 m. gruodžio 20 d. Pelno mokesčio įstatymo Nr. IX-675, 1 priedėlyje patvirtintais normatyvais. Tačiau, priklausomai nuo turto, jo naudojimo intensyvumo, techninių charakteristikų asociacijos vadovas gali nustatyti kitokį naudingo tarnavimo laiką.

**Atsargos**

Atsargos apskaitoje registruojamos įsigijimo (pasigaminimo) savikaina, o sudarant finansinę atskaitomybę - įsigijimo (pasigaminimo) savikaina arba grynąja galimo realizavimo verte, atsižvelgiant į tai, kuri iš jų yra mažesnė.

Atsargų nukainojimo iki grynosios galimo realizavimo vertės suma pripažįstama to laikotarpio, kuriuo buvo atliekami nukainojimai, veiklos sąnaudomis.

Atsargų nukainojimo atstatymo, atliekamo dėl grynosios galimo realizavimo vertės augimo, suma mažinamos to laikotarpio, kurio metu buvo atstatytas vertės sumažėjimas, veiklos sąnaudos.

Asociacija taiko nuolat apskaitomų FIFO metodu atsargų įkainojimo būdą.

**Gautinos sumos**

Gautinos sumos apskaitoje registruojamos įsigijimo savikaina, o finansinėje atskaitomybėje parodomos: ilgalaikės – amortizuota savikaina, trumpalaikės – įsigijimo savikaina atėmus nuvertėjimą.

**Rezervai**

Rezervai sudaromi tik Asociacijos įstatų nustatyta tvarka. Nariams priėmus sprendimą panaikinti ar mažinti kitus rezervus, apskaitoje registruojamas rezervo sumažėjimas, ta pačia suma didinant nepaskirstytąjį pelną

**Veiklos rezultatas**

Veiklos rezultatas per ataskaitinį laikotarpį didinamas (mažinamas) registruojant ataskaitinio laikotarpio grynąjį pelną (nuostolį), tiesiogiai didinamas (mažinamas) registruojant narių sprendimus mažinti arba panaikinti anksčiau sudarytus rezervus, registruojant ataskaitinio laikotarpio esminių klaidų taisymo ir apskaitos politikos pakeitimo rezultatus ir kitais įstatymų nustatytais atvejais.

**Finansavimas**

Asociacijos finansavimą sudaro:

* dotacijos – neatlygintinai gautas ilgalaikis turtas arba lėšos, skirtos tokio turto įsigijimui,
* tiksliniai įnašai - iš valstybės arba savivaldybės biudžetų, Lietuvos ir užsienio paramos fondų, juridinių ir fizinių asmenų gauta parama davėjo griežtai apibrėžtiems tikslams įgyvendinti,
* nario mokesčiai,
* kitas finansavimas – neatlygintinai gautos prekės, davėjui nustatant jų panaudojimo tikslą, aukos, kita parama, davėjui nenustačius jų konkretaus panaudojimo tikslo.

Turtu gauta parama yra įvertinama perdavimo dokumente nurodyta verte, o jeigu ji nenurodyta - įsigijimo savikainą nustato įstaiga, atsižvelgdama į šio turto tikrąją vertę jo gavimo metu.

Paslaugomis arba savanorių darbu gauta parama finansavimu nepripažįstama.

Dotacija pripažįstama panaudota, kai neatlygintinai gautas ir įsigytas iš tikslinio finansavimo lėšų turtas nudėvimas. Tiksliniai įnašai, nario mokestis, kitas finansavimas pripažįstamas panaudotu, kai patiriamos susijusios sąnaudos. Neatlygintinai gautas trumpalaikis turtas pripažįstamas panaudotu, kai yra sunaudojamas.

Per ataskaitinį laikotarpį panaudotas finansavimas pripažįstamas finansavimo pajamomis. Panaudojus tikslinių įnašų lėšas ilgalaikiam turtui įsigyti registruojama dotacija.

**Mokėtinos sumos ir įsipareigojimai**

**Įsipareigojimai pripažįstami įstaigos apskaitoje ir atvaizduojami balanse, kai įstaiga įgyja prievoles, kurios turės būti įvykdytos.**

Įsipareigojimai apskaitoje registruojami įsigijimo savikaina, o finansinėje atskaitomybėje parodomi: susiję su rinkos kainomis – tikrąja verte, kiti ilgalaikiai finansiniai įsipareigojimai – amortizuota savikaina, kiti trumpalaikiai finansiniai įsipareigojimai – savikaina.

**Pajamos ir sąnaudos**

Pajamos pripažįstamos vadovaujantis kaupimo principu, t.y. apskaitoje registruojamos tada, kai jos uždirbamos, neatsižvelgiant į pinigų gavimą.

Pajamos įvertinamos tikrąja verte atsižvelgiant į suteiktas ir numatomas nuolaidas bei parduotų prekių grąžinimą ir nukainojimą.

Pajamomis laikomas tik įstaigos ekonominės naudos padidėjimas. Pajamomis nepripažįstamos trečiųjų asmenų vardu surinktos sumos, taip pat pridėtinės vertės mokestis, kadangi tai nėra Asociacijos gaunama ekonominė nauda ir šios sumos nedidina nuosavo kapitalo.

Paslaugų teikimo pajamos, atsižvelgiant į tai, ar paslaugų teikimo rezultatas gali būti patikimai įvertintas, ar ne, pripažįstamos skirtingais būdais. Rezultatas gali būti tiksliai įvertintas tuomet, kai yra įvykdytos visos šios sąlygos:

1. pajamų suma gali būti patikimai įvertinta;
2. sandoris yra baigtas arba jo įvykdymo laipsnis iki balanso sudarymo datos gali būti patikimai įvertintas;
3. tikėtina, kad bus gauta su paslaugų teikimo sandoriu susijusi ekonominė nauda;

Jei paslaugų teikimo sandorio patikimai įvertinti negalima, tuomet pajamomis pripažįstama suma, lygi išlaidoms, kurias tikimasi atgauti. Pelnas nepripažįstamas.

Pajamos skirstomos į pajamas už suteiktas paslaugas ir parduotas prekes, finansavimo pajamas ir kitas pajamas.

Suteiktų paslaugų ir parduotų prekių pajamas sudaro įstaigos tipinei (pagrindinei) veiklai priskiriamos pajamos.

Finansavimo pajamomis pripažįstamos per ataskaitinį laikotarpį panaudotos finansavimo sumos ataskaitinio ar praėjusių ataskaitinių laikotarpių sąnaudoms dengti.

Kitos veiklos pajamoms priskiriamos ilgalaikio turto pardavimo pelnas bei kitos įstaigos tipinei (pagrindinei) veiklai nepriskiriamos pajamos, finansinės ir investicinės veiklos pajamos kaip palūkanos, užsienio valiutos pasikeitimo teigiama įtaka ir panašios pajamos.

**Sąnaudos**

Sąnaudos pripažįstamos vadovaujantis kaupimo bei palyginimo principais tuo ataskaitiniu laikotarpiu, kai uždirbamos su jomis susijusios pajamos, neatsižvelgiant į pinigų išleidimo laiką. Sąnaudos įvertinamos tikrąja verte.

Sąnaudos skirstomos į suteiktų paslaugų ir parduotų prekių savikainą, kitas sąnaudas ir veiklos sąnaudas.

Suteiktų paslaugų ir parduotų prekių savikainą sudaro parduotų prekių savikaina ir suteiktų paslaugų sąnaudos, apskaitoje parodomos tą ataskaitinį laikotarpį kurį prekės buvo parduotos ar paslaugos suteiktos.

Kitos veiklos sąnaudoms priskiriamos ilgalaikio turto perleidimo nuostolis bei kitos tipinei veiklai nepriskiriamos sąnaudos, finansinės ir investicinės veiklos sąnaudos kaip palūkanos, užsienio valiutos pasikeitimo neigiama įtaka ir panašios sąnaudos.

Veiklos sąnaudoms priskiriama sąnaudos, susijusios su įstaigos tipine (pagrindine) veikla, sudarančios sąlygas ataskaitinio laikotarpio pajamoms uždirbti, bet kurių negalima susieti su konkrečiomis pajamomis ir ateinančiais laikotarpiais jos neduos pajamų, apskaitoje registruojamos ir finansinėse ataskaitose pateikiamos tą ataskaitinį laikotarpį, kurį buvo patirtos. Priskiriamos darbuotojų darbo apmokėjimo, ilgalaikio turto nusidėvėjimo (amortizacijos), patalpų išlaikymo ir remonto, transporto, ryšių, nuomos, draudimo, mokesčių ir kitos panašios sąnaudos.

**III. Pastabos**

1. Ilgalaikio nematerialaus turto pokyčiai per metus:

|  |  |  |
| --- | --- | --- |
| **INT** | Programinė įranga | Iš viso |
| **Įsigijimo savikaina 2021-12-31**  | **5000** | **5000** |
| Pokyčiai per 2022 metus: |  |  |
| - įsigijimas | 2500 | 2500 |
| - perleidimas, nurašymas | -5000 | -5000 |
| **Įsigijimo savikaina 2022-12-31**  | **2500** | **2500** |
| **Sukauptas nusidėvėjimas 2021-12-31** | **4999** | **4999** |
| Pokyčiai per 2022 metus: |  |  |
| - nusidėvėjimas | 208 | 208 |
| - perleidimas, nurašymas | 4999 | 4999 |
| **Sukauptas nusidėvėjimas 2022-12-31** | **208** | **208** |
| **Likutinė vertė 2021-12-31** | **1** | **1** |
| **Likutinė vertė 2022-12-31** | **2292** | **2292** |

Per ataskaitinius finansinius metus iš finansavimo lėšų Asociacija įsigijo ilgalaikį turtą, kurio vertė 2500 Eur. IT turtas priskirtas nematerialaus ilgalaikio turto grupei. Finansavimo lėšos, kurios panaudotos IT įsigijimui apskaitoje registruojamos kaip dotacija. Apskaitoje dotacija pripažįstama panaudota, kai patiriamos šio ilgalaikio turto nusidėvėjimo sąnaudos.

1. **Gauta parama ir jos panaudojimas.**

|  |
| --- |
| **PER ATASKAITINĮ LAIKOTARPĮ GAUTA PARAMA** |
|  |  |  |  |  |  |  | (eurais) |
|  | **Gautos paramos teikėjas** | **Gautos paramos dalykas** |
| **Eilės**  | **Pavadinimas** | **Kodas, buveinė (adresas)** | **Pinigais** | **Turtu, išskyrus pinigus** | **Paslaugomis** | **Turto panauda** | **Savanorių darbu\*\*** |
| **Nr.** | Eur | Valandos |
| 1 | 2 | 3 | 4 | 5 | 6 | 7 | 8 | 9 |
|
| 1. | Lietuvos Respublikos juridiniai asmenys |   | 50266 |   |  |   |   |   |
| 1.1 | UAB "Lietlieta" | 150147986,Merkinės g. 2A, Alytus | 150 |  |  |  |  |  |
| 1.2 | Lietuvos tautinis olimpinis komitetas | 191368237,Olimpiečių g. 15, Vilnius | 50116 |  |  |  |  |  |
| 2.  | Užsienio valstybių juridiniai asmenys |   |  |   |   |   |   |   |
| 3. | Fiziniai asmenys\* ir anonimai | X | 130 |   |   |   |   |   |
| 4.  | Gyventojai, skyrę gyventojų pajamų mokesčio dalį | X | 255 | X | X | X | X |   |
| **5.** | **Iš viso** | **X** | **50651** |  |  |  |  |  |
| **\*** Fizinių asmenų duomenys neatskleidžiami. |  |  |  |  |  |  |
| \*\* Jei nėra galimybės įvertinti pinigine išraiška, gali būti nurodytos savanorių dirbtos valandos, apie tai nurodant pastaboje. |

|  |  |
| --- | --- |
|  | **(Informacijos apie gautos paramos pasikeitimą, įskaitant jos panaudojimą,****per ataskaitinį laikotarpį forma)** |
|  |  |  |  |  |  |  |  |  |
|  | **GAUTOS PARAMOS PASIKEITIMAS, ĮSKAITANT JOS PANAUDOJIMĄ, PER ATASKAITINĮ LAIKOTARPĮ** |
|  |  |  |  |  |  |  | (eurais) |  |
|  | **Eilės Nr.** | **Paramos dalykas** | **Likutis ataskaitinio laikotarpio pradžioje** | **Gauta per ataskaitinį laikotarpį** | **Pergrupa-vimas\*** | **Panaudota per ataskaitinį laikotarpį** | **Likutis ataskaitinio laikotarpio pabaigoje** |
|  | **Iš viso** | **Iš jų saviems tikslams** |
|  | 1 | 2 | 3 | 4 | 5 | 6 | 7 | 8 |
|  | 1. | Pinigai  | 31136 | 50651 |   | 65435 | 65305 | 16352 |
|  | 2. | Turtas, išskyrus pinigus |   |   |   |   |   |   |
|  | 3. | Parama, panaudota  | X | X |   | X | X | X |
|  | neliečiamajam kapitalui formuoti  |
|  | 4. | Iš viso |   |   |   |   |   |   |
|  | \* Pinigais gauta parama panaudota ilgalaikiam turtui įsigyti ar neliečiamajam kapitalui formuoti arba parduotas  |
|  |  kaip parama gautas turtas, išskyrus pinigus. |  |  |  |  |  |

**(Informacijos apie per ataskaitinį laikotarpį suteiktą labdarą ir paramą pateikimo forma)**

**PER ATASKAITINĮ LAIKOTARPĮ SUTEIKTA LABDARA IR PARAMA**

(eurais)

|  |  |  |
| --- | --- | --- |
| **Eilės Nr.** | **Suteiktos labdaros, paramos gavėjas** | **Suteiktos labdaros, paramos dalykas** |
| **Pavadinimas** | **Kodas, buveinė (adresas)** | **Pinigais** | **Turtu, išskyrus pinigus** | **Paslaugomis\*\*** | **Turto panauda\*\*\*** |
| 1 | 2 | 3 | 4 | 5 | 6 | 7 |
| 1. | Juridiniai asmenys |   | 130 |   |   |   |
| 1.1. | Lietuvos sporto federacijų sąjunga | Įm.k. 191595733Žemaitės g. 6,LT-03117, Vilnius | 130 |   |   |   |
| 2. | Fiziniai asmenys\* | X |   |   |   |   |
| 3. | Iš viso | X | 130 |   |   |   |

\* Fizinių asmenų duomenys neatskleidžiami.

\*\* Nurodoma suteiktų paslaugų savikaina.

\*\*\* Rodoma, kai subjektas perduoda kitiems asmenims naudoti turtą pagal panaudos sutartį, neatsižvelgdamas į tai, kokiomis teisėms jis pats valdo šį turtą (nuosavybės, panaudos ar nuomos)

1. **Tikslinis finansavimas ir jo panaudojimas.**

|  |  |  |
| --- | --- | --- |
|  |  | **(Informacijos apie tikslinio finansavimo sumų pasikeitimą per ataskaitinį laikotarpį forma)** |
|  |  | **TIKSLINIO FINANSAVIMO SUMŲ PASIKEITIMAS PER ATASKAITINĮ LAIKOTARPĮ** |
|  |  |  |  |  |  |  |  | (eurais) |
|  | **Eilės Nr.** | **Tikslinio finansavimo sumų šaltinis** | **Likutis ataskaitinio laikotarpio pradžioje** | **Gauta per ataskaitinį laikotarpį** | **Panaudota per ataskaitinį laikotarpį** | **Panaudota Ilgalaikiam turtui įsigyti** | **Gautinų sumų pasikeitimas** | **Likutis ataskaitinio laikotarpio pabaigoje** |
|  | 1 | 2 | 3 | 4 | 5 |  | 6 | 7 |
|  | 1. | Valstybės biudžetas |  | 88181 | 88181 |  |  | **0** |
|  | 2. | Savivaldybių biudžetai |  |  |  |  |  |  |
|  | 3. | Kiti šaltiniai (narių mokesčiai) |  | 720 | 720 |  |  | **0** |
|  | **4.** | **Iš viso** |  | **88901** | **88901** |  |  | **0** |

Gautas finansavimas panaudotas Asociacijos veiklai finansuoti.

1. **Pajamos už suteiktas paslaugas, parduotas prekes.** Ataskaitiniais metais gauta 45750 Eur pajamų, kurias sudaro starto mokesčių varžybose, licencijų pajamos 36983 Eur, ne įstaigos sportininkų komandiruočių išlaidų kompensacijos 6580 Eur, kitos suteiktų paslaugų pajamos 2187 Eur.
2. **Kitos pajamos.** Ataskaitiniais metais gauta 1046 Eur kitų pajamų, kurias sudaro reklamos pajamos 365 Eur, nuomos pajamos 321 Eur ir teigiama valiutų kursų įtaka 360 Eur.
3. **Suteiktų paslaugų, parduotų prekių savikaina.** Ataskaitiniais metais patirta 38532 Eur varžybų ir sportinių renginių organizavimo sąnaudų.
4. **Kitos sąnaudos.** Ataskaitiniais metais patirta 7 Eur kitų sąnaudų, kurias sudaro neigiama valiutų kurso įtaka.
5. **Kitos veiklos sąnaudos.** Ataskaitiniais metais patirta 162102 Eur kitų veiklos sąnaudų, tame tarpe sportininkų pasiruošimo varžyboms ir varžybų organizavimo (stovyklų ir komandiruočių sąnaudos, patalpų ir įrangos nuomos, kvalifikacijos kėlimo, kursų ir pan.) sąnaudos 102021 Eur, apskaitos paslaugų 6195 Eur, darbo užmokesčio sąnaudos 31978 Eur, narystės mokesčių 2885 Eur, ilgalaikio turto amortizacijos sąnaudos 209 Eur, patalpų išlaikymo sąnaudos 3769 Eur, sporto inventoriaus ir įrangos sąnaudos 7420 Eur, suteikta parama 130 Eur, reprezentacinės sąnaudos 1809 Eur, kitos 5686 Eur.
6. **Santykiai su vadovais.** Asociacijoje yra vienas vadovas, sudarytas kolegialus valdymo organas – LSTA Vykdomasis komitetas. Ataskaitiniais metais įstaigos vadovui išmokėta 284 Eur Asociacijos veiklos išlaidoms padengti.

**Pobalansiniai įvykiai –** kurie suteikia papildomos informacijos apie įstaigos padėtį balanso sudarymo dieną (koreguojantys) atspindimi finansinėse ataskaitose, o pobalansiniai įvykiai, kurie nėra koreguojantys įvykiai, yra aprašomi pastabose, jei ši informacija yra reikšminga.

Prezidentė Inga Navickienė

Ruošė UAB „MOKAM“ atsakingas asmuo finansininkė Žaneta Macionienė